TACLOBAN CITY - Masobra 10 mil nga mga sakayan de motor na an napapanhatag han Bureau of Fisheries and Aquatic Resources (BFAR) ha mga mangirisda nga biktima han SUper typhoon Yolanda ha sulod hin tulo ka bulan.
Guintambungan mismo ni Department of Agriculture Decretary Proceso Alcala an turn over ceremony nga guinpangunahan ni BFAR National Director Asis Perez han mga sakayan de motor, pukot ngan cash nga 1,500 pesos para igparalit hin gasolina han 2,365 nga mga benepisyaryo nga mangirisda dinhi ha syudad han Tacloban.
Ha kabug-usan maabot ha 10, 506 an mga sakayan de motor na an nahahatag han mao nga ahensya nga kaparte han ira Ahon! Sampong Libong Bangka para sa Dalawampung Libong Pamilya program kun diin 8,069 dinhi in guinhatag ha mga mangirisda dinhi ha rehiyon 8. An iba nga rehiyon nga nakakarawat hin kapareho nga hinabang tikang ha BFAR in amu naman an rehiyon 6 ngan 7.
Sumala kan Director Perez, padayon an pag-invest han gobyerno ha mga mangirisda nga apektado han delubyo dida han nakalabay nga tuig agud makatindog an mga ini tikang ha kakuri-an.
Dugang pa han nasabi nga opisyal, deri na kinahanglan umaro hin bulig han mga mangirisda tungod hira na mismo an madaop ha mga ini agud magpadangat hin bulig.
war_Latn war_Latn war_Latn war_Latn war_Latn